બીજી તરફ બીએમસી અને હાઉસિંગ સોસાયટીને લગતા કાયદાઓમાં પણ છાશવારે ફેરફારો થતા રહેતા હોવાથી રીડેવલપમેન્ટ પ્રોજેક્ટ્સમાં અડચણો આવે છે. આદર્શ રીતે જોઈએ તો ડેવલપરે પણ પોતાને પરવડતું હોય તો જ પ્રોજેક્ટમાં પડવું જોઈએ, પણ હકીકતમાં થાય છે એવું કે વધુ જગ્યા મેળવવાની લાલચમાં કોઈ લેભાગુ અને કૅપેબલ ન હોય એવી વ્યક્તિના હાથમાં પ્રોજેક્ટ જતો રહેવાથી અલ્ટિમેટલી મેમ્બરોએ જ સહન કરવું પડે છે. ડેવલપર કે બિલ્ડર આ પ્રોજેક્ટ ધંધો કરવા માટે કરે છે એટલે જો તેને થોડુંક પણ કમાવા નહીં મળતું હોય તો તેના તરફથી સમયમર્યાદા જાળવવામાં અને ક્વૉલિટી વર્ક આપવામાં કચાશ રહેશે.